Politsei- ja Piirivalveameti peadirektorile 13.09.2023

TAOTLUS

Palun toetada MTÜ Saaremaa Vabatahtlikule Merepäästeseltsile hangitava kaatri omaosalust summas 15 000 eurot.

Taotluse põhjendus:

Saaremaa Vabatahtliku Merepäästeselts taotles Väikesaarte programmist toetust Abruka üksusele uue kinnise alumiinium/RIB kaatri soetuseks. Väikesaarte programmist eraldati toetus 130 000 eurot. Läbi on viidud hanke menetlus ja hanke võitis firma Alunaut. Pakutud kaater on koguvõimsuses 600hj kahe rippmootoriga varustatud merealumiiniumist kerega ja ORCA Dtex1670 Hypalonist pontooniga mootorpaat, mis on projekteeritud tüüpiliste merepäästeülesannete ning kiirabi transpordiülesannete täitmiseks Norra fjordides ja rannikulähedasel avamerel olles seega sobilik ka Soome- ja Liivi lahe ning Läänemere tingimustesse. Kaater, mida pakuti, on sarnane SVMS Ruhnu üksuse kaatrile millega on nüüdseks Ruhnu üksus reageerinud juba neli aastat. Aluse vamimistähtaeg on 01.mai.2024.

Vajadus on parandada püsiasustusega väikesaare merepäästevõimekust ja tekitada võimalus turvaliselt transportida kannatanuid igasuguste ilmastikuolude korral. Kinnine kaater pikendab ka oluliselt navigatsioonihooaega, kuna võimaldab reageerida ka külmade (miinuskraadide) ja kehvemate ilmastikuolude puhul tõstes nii päästjate kui ka abivajajate turvalisust ja mugavust. Tootja lubab kasutada alust kuni 3 cm paksuse merejää korral. Sõltuvalt tingimustest võib kinnine kaater pikendada hooaega kuni neli kuud. Näiteks eelmise talvise hooaja jooksul oleks olnud ainult nädala ajane periood kus hangitav alus poleks saanud väljuda sadamast.

Senini Abruka merepäästeüksust teenindanud alus saab uue kinnise aluse soetamisel liikuda edasi teenindama Kungla merepäästeüksust, misläbi on tagatud edasine aluste eesmärgipärane kasutamine. Antud rotatsiooniga paraneb oluliselt Kungla üksuse võimekus ja laheneb probleem mis on juba pikemat aega üleval olnud. Nimelt, Kungla üksuse endine päästealus hävines merepääste tööde käigus ja praegune Abruka üksuse kaater kataks antud piirkonna vajadused.

Kaatri maksumus on 248 000 eurot ilma käibemaksuta. Tänaseks hetkeks on sõlmitud firmaga Alunaut hankeleping ja tasutud vastavalt lepingule 40% ettemakse summa 99 200 eurot (ilma käibemaksuta). Kasutades ära väikesaarte programmi vahendid (130 000 eurot) jääb omasaluse summaks 118 000 eurot. Eelnevalt oleme saanud toetust PPA-lt ja Saaremaa vallavalitsuselt 25 000 eurot. Vallaga on peetud läbirääkimisi ja saadud lubadus täiendavale toetusele 10 000 eurot. Kui antud taotlus rahuldatakse ja PPA toetab kaatri ostu täiendava 15 000 euroga jääb ühingule omaosaluseks 68 000 eurot.

Lugupidamisega,

Maidu Lempu  
MTÜ Saaremaa Vabatahtlik Merepäästeselts  
Juhatuse esimees  
maidu.lempu@saaremaasar.ee